શીર્ષક: BBC Exclusive: મૉબ લિંચિંગની ઘટનાઓની વડા પ્રધાન મોદી પર કેટલી અસર\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કેન્દ્રીય માનવ સંસાધન વિકાસ રાજ્ય મંત્રી ઉપેન્દ્ર કુશવાહાએ એ પણ જણાવ્યું કે મોદી સરકાર છે ત્યાં સુધી SC-ST ઍક્ટમાં કોઈ બદલાવ નથી થાય. 

આ વાતચીતમાં તેમણે એ પણ સ્વીકાર્યું કે સૅન્ટ્રલ યુનિવર્સિટીની નિમણૂકોમાં અનામતની જોગવાઈઓનું ઉલ્લંઘન થઈ રહ્યું હતું. જેને કારણે નિમણૂકો અટકાવી દેવાઈ છે.

એમની સાથેની પૂર્ણ વાતચીત અહીં વાંચો:

NDA સરકાર પર સૌથી મોટો આરોપ એ છે કે તે સ્કૂલો અને યુનિવર્સિટીઝના અભ્યાસક્રમોમાં ફેરફાર કરી રહી છે, હિંદુત્વની વિચારધારા થોપવાની કોશિશ કરી રહી છે.

લોકો અમારી સરકાર વિરુદ્ધ ખોટો પ્રચાર પણ કરે છે. અભ્યાસક્રમમાં કોઈ પણ ફેરફાર એ વાતને ધ્યાનમાં રાખીને નથી કરવામાં આવી રહ્યો કે કોઈ ચોક્કસ વિચારધારાને સામેલ કરવાની છે. 

એવી કોઈ કોશિશ નથી થઈ રહી. સરકાર વિરુદ્ધ આ ખોટો પ્રચાર છે.

ઉપેન્દ્ર કુશવાહા

તમે જે સરકારમાં મંત્રી છો, તેમાં તમારા એક સહયોગી મૉબ લિંચિંગના આરોપીઓને ફૂલોના હાર પહેરાવી રહ્યા છે. તમારા એક સાથી બંધારણને બદલવાની વાત કરી રહ્યા છે. દેશના અલગ-અલગ ભાગોમાંથી સતત દલિતો પર અત્યાચારના સમાચાર પણ આવી રહ્યા છે. આ બધી બાબતો વિશે તમારી  પ્રતિક્રિયા આપો.

હું માનું છું કે આ પ્રકારની ઘટનાઓ થઈ છે. પણ જેટલા સમાચાર આવી રહ્યા છે, એ તમામ સાચી જ હોય એવું ના પણ હોય. 

શું તમે આ વાંચ્યું?

જ્યાં સુધી કેટલાક મંત્રીઓના નિવેદનની વાત હોય કે પછી તેમના વર્તનની વાત હોય, તેની વડા પ્રધાનને અંદર સુધી અસર થાય છે. આ બધી વાતો તેમના મનથી વિપરીત છે.

તેમની ઇચ્છા થાય છે કે લોકો વિકાસની વાત કરે. વિકાસના નામે રાજનીતિ કરે. 

આમ છતાં કેટલાક લોકો બોલે છે, કેટલાક લોકોની ભાવનાઓને ભડકાવીને રાજકારણ કરવાની કોશિશ થઈ રહી હોય તો તે ન થવું જોઈએ. એ ખોટું છે.

તમે એ કહો છો કે આ ઘટનાઓની વડા પ્રધાન પર અસર થાય છે, પરંતુ આવી ઘટનાઓ પર તે કોઈ ટ્વીટ નથી કરતા. દેશ-દુનિયાની અન્ય ઘટનાઓ પર એ ટ્વીટ કરતા રહે છે. આ બન્ને બાબતો વિરોધાભાસી છે.

જુઓ ગૃહ મંત્રી તરફથી ઘણી વખત કહેવામાં આવ્યું છે. રાજ્યોને નિર્દેશ આપવામાં આવ્યા છે. 

કાયદો અને વ્યવસ્થાની જવાબદારી રાજ્ય સરકારની હોય છે. જ્યાં પણ આવી ગરબડ થઈ રહી છે, ત્યાં તે ન થાય એ જોવાની જવાબદારી રાજ્યના વહીવટીતંત્રની હોય છે. આ મામલે કડક પગલાં લેવાં જોઈએ.

વડા પ્રધાન પણ કથિત ગૌરક્ષકોની વાત કરી ચૂક્યા છે. તેમણે આવી ઘટનાઓ સામે પોતાની નારાજગી વ્યક્ત કરતા જણાવ્યું હતું કે એવું ન ચલાવી શકાય. 

તે એવું નિવેદન આપી...